בומביי (מדינה)

מדינת בומביי (באנגלית: Bombay State; בהינדי: बॉम्बे राज्य; במראטהית: बॉम्बे संस्थान; בגוג'ראטית: બૃહદ મુંબઇ રાજ્ય) היא מדינה הודית לשעבר שהתקיימה בשנים 1950–1960. שטחי המדינה נכללים כיום במהראשטרה גוג'ראט וקרנאטקה. ב-1 בנובמבר 1956 שונו גבולות מדינת בומביי במסגרת הארגון מחדש הכללי של מדינות הודו על פי קווים לשוניים, וצורפו אליה טריטוריות שונות, בהם מדינות סאורשטרה וקוץ'. ב-1 במאי 1960, מדינת בומביי פוצלה בין גוג'ראט, בעלת אוכלוסייה דוברת גוג'ראטית ומהראשטרה, עם אוכלוסייה דוברת מראטהית. בתקופת הראג' הבריטי, מרבית מהחוף המערבי של הודו היו תחת שלטון בריטי ישיר כחלק מנשיאות בומביי. לאחר עצמאות הודו ב-1947 וכאשר הודו חולקה, נשיאות בומביי נותרה חלק מהודו, בעוד מחוז סינד הפך לחלק מפקיסטן. השטח שנותר בידי הודו הפך למדינת בומביי כאשר נכנסה חוקת הודו לתוקף ב-26 ביוני 1950. במדינה החדשה נכללו מדינות נסיכותיות שלא היו חלק מנשיאות בומביי הבריטית. כתוצאה מארגונן מחדש של מדינות הודו ב-1 בנובמבר 1956, הועברו המחוזות הדרומיים דוברי קאנדה ממדינת בומביי למדינת מייסור ואזור קטן בצפון הועבר לראג'סטן. למדינת בומביי נוספו האזורים דוברי מראטהית של מדינת היידראבאד ומאדהיה פרדש, ומדינות סאושטרה וקוץ' דוברות הגוג'ארטית. בתקופה זו כונתה מדינת בומביי "מהא דובהאשי רג'יה", או "המדינה הדו-לשונית הגדולה". בשנת 1956 המליצה הוועדה לארגון מחדש של המדינות, בניגוד לרצונו של ג'ווהרלל נהרו, על הקמת מדינה דו-לשונית למהרשטרה-גוג'אראט, כשבומביי משמשת כבירתה, בעוד שבדיונים בלוק סבהה ב-1955 דרשה מפלגת הקונגרס כי בומביי תהיה עיר-מדינה אוטונומית. בבחירות 1957, תנועת סמיוקטה מהראשטרה התנגדה להצעות אלו, ועמדה על כך שבומביי תוכרז כבירת מהרשטרה. מדינת בומביי פוצלה למדינות מהראשטרה וגוג'ראט ב-1 במאי 1960. בעקבות הפגנות של תנועת סמיוקטה מהראשטרה שבהן נהרגו 107 בני אדם על ידי המשטרה, מדינת בומבי אורגנה מחדש על פי קווים לשוניים. אזורים דוברי גוג'ראטי של מדינת בומביי חולקו למדינת גוג'ראט בעקבות תנועת מהאגוג'ראט. מדינת בומביי ירשה את האספה המחוקקת של נשיאות בומביי, שהייתה בית מחוקקים דו-ביתי. במהלך ימיה של המדינה, כהנו בה שלושה ראשי שרים: ב. ג. קהאר (אנ') (1946–1952), מורארג'י דסאי (1952–1957) וישוונטרו בלוונטרו צ'אוואן (1957–1960). מדיה וקבצים בנושא בומביי בוויקישיתוף Ramachandra Guha, India after Gandhi: The History of the World's Largest Democracy, HarperCollins, 2007 Bhattacharya, Sanjoy (2006), Expunging Variola: The Control and Eradication of Smallpox in India, 1947–1977, Orient Blackswan, p. 18, ISBN 978-81-250-3018-8, נבדק ב-8 בינואר 2021 {{citation}}: (עזרה) "States Reorganization Act 1956". Commonwealth Legal Information Institute. אורכב מ-המקור ב-16 במאי 2008. נבדק ב-1 ביולי 2008. {{cite web}}: (עזרה) Grover, Verinder; Ranjana Arora (1994). Federation of India and States' Reorganisation: Reconstruction and Consolidation. Deep and Deep Publications. p. 392. ISBN 978-81-7100-541-3. נבדק ב-24 בנובמבר 2012. {{cite book}}: (עזרה) "The battle for Bombay". The Hindu. 13 באפריל 2003. אורכב מהמקור ב-14 במאי 2005. נבדק ב-12 בנובמבר 2008. {{cite news}}: (עזרה)תחזוקה - ציטוט: unfit URL (link) "Samyukta Maharashtra". Government of Maharashtra. אורכב מ-המקור ב-6 באוקטובר 2008. נבדק ב-12 בנובמבר 2008. {{cite web}}: (עזרה) Sadasivan, S. N. (2005). Political and administrative integration of princely states. Mittal. ISBN 9788170999683. "Sons of soil: born, reborn". Indian Express Newspapers (Mumbai) Ltd. 6 בפברואר 2008. {{cite news}}: (עזרה) Retrieved on 12 November 2008. "Gujarat". ממשלת הודו. נבדק ב-16 בינואר 2008. {{cite web}}: (עזרה)